జాన్ బ్రేస్‌వెల్

జాన్ గ్యారీ బ్రేస్‌వెల్ (జననం 1958, ఏప్రిల్ 15) న్యూజీలాండ్ మాజీ క్రికెటర్. ఇటీవల ఐరిష్ జాతీయ జట్టుకు కోచ్‌గా ఉన్నాడు. 1980 - 1990 మధ్యకాలంలో 41 టెస్ట్ మ్యాచ్‌లు, 53 వన్డే ఇంటర్నేషనల్స్ ఆడాడు. టెస్టు క్రికెట్‌లో 1000 పరుగులు, 100 వికెట్లు తీసిన రెండో న్యూజీలాండ్ క్రికెటర్ గా నిలిచాడు.

2003 సెప్టెంబరు నుండి 2008 నవంబరు వరకు న్యూజీలాండ్ క్రికెట్ జట్టు కోచ్‌గా పనిచేశాడు. ఇతని సోదరుడు బ్రెండన్ కూడా టెస్ట్ క్రికెట్ ఆడాడు. ఇతని సోదరులు డగ్లస్, మార్క్ ఫస్ట్-క్లాస్ స్థాయిలో ఆడారు. బ్రేస్‌వెల్ తౌరంగ బాలుర కళాశాలలో చదువుకున్నాడు. 1973 నుండి 1976 వరకు 1వ XIలో ఉన్నాడు. జాన్ బ్రేస్‌వెల్ టెస్ట్ ప్రతినిధులు డగ్ బ్రేస్‌వెల్, మైఖేల్ బ్రేస్‌వెల్‌లకు మామ.

 క్రికెట్ రంగం 
బ్రేస్‌వెల్ టెస్ట్‌లలో 1,001 పరుగులు, వన్డే మ్యాచ్‌లలో 512 పరుగులు చేశాడు. లేట్-ఆర్డర్ హార్డ్-హిట్టింగ్ రైట్ హ్యాండ్ బ్యాటింగ్‌తో,  రైట్ ఆర్మ్ ఆఫ్-బ్రేక్‌లతో 102 టెస్ట్, 33 వన్డే వికెట్లు తీసుకున్నాడు.Smyth, Rob (January 2009). "Player Profile: John Bracewell". CricInfo. Retrieved 14 October 2009. హాఫ్ సెంచరీ లేదా మూడు వికెట్లు తీయకుండానే సుదీర్ఘ వన్డే కెరీర్‌గా రికార్డు సృష్టించాడు. టెస్ట్ కెరీర్‌లో 1986, ఆగస్టు 7న ఇంగ్లాండ్‌పై 110తో సెంచరీ చేశాడు. ఆక్లాండ్, ఒటాగో కోసం కెరీర్‌లో 4,354 ఫస్ట్ క్లాస్ పరుగులలో భాగంగా మొత్తం నాలుగు ఫస్ట్-క్లాస్ సెంచరీలు చేశాడు. 522 ఫస్ట్ క్లాస్ వికెట్లు తీశాడు.

జాన్ బ్రేస్‌వెల్ ఇప్పటికీ వన్డే ఇన్నింగ్స్‌లో 4 క్యాచ్‌లతో సబ్‌స్టిట్యూట్ ఫీల్డర్ ద్వారా అత్యధిక క్యాచ్‌లు తీసుకున్న రికార్డును కలిగి ఉన్నాడు. వన్డేలో 4 క్యాచ్‌లు పట్టిన ఏకైక సబ్‌స్టిట్యూట్ ఫీల్డర్‌గా కూడా ఉన్నాడు.

 కోచింగ్ 
2015 క్రికెట్ ప్రపంచ కప్ తర్వాత బ్రేస్‌వెల్ ఐర్లాండ్ క్రికెట్ జట్టుకు ప్రధాన కోచ్‌గా నియమితులయ్యాడు. 2016 ఐసీసీ వరల్డ్ ట్వంటీ20 లో జట్టును పర్యవేక్షించి 2017 జూలైలో రాజీనామా చేశాడు.

 సన్మానాలు 
1990లో, బ్రేస్‌వెల్‌కు న్యూజీలాండ్ 1990 మెమోరేషన్ మెడల్ లభించింది.Taylor, Alister; Coddington, Deborah (1994). Honoured by the Queen – New Zealand. Auckland: New Zealand Who's Who Aotearoa. p. 74. ISBN 0-908578-34-2.

 మూలాలు 

 బాహ్య లింకులు 
 

వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1958 జననాలు
వర్గం:న్యూజీలాండ్ క్రికెట్ క్రీడాకారులు